জাকির হোসেন রাজু
জাকির হোসেন রাজু (জন্ম: ১৫ জানুয়ারি, ১৯৬৪) একজন বাংলাদেশী চলচ্চিত্র পরিচালক। চলচ্চিত্র পরিচালনার পাশাপাশি তিনি চলচ্চিত্রের কাহিনী, চিত্রনাট্য ও সংলাপ রচনা করে থাকেন। তিনি প্রথম পরিচালক তোজাম্মেল হক বকুলের সহকারী হিসেবে চলচ্চিত্রে কাজ শুরু করেন। "জীবন সংসার" তার পরিচালিত প্রথম চলচ্চিত্র। তিনি মূলত নাট্য-রোমান্টিকধর্মী চলচ্চিত্র পরিচালনা করে থাকেন। ২০১২ সালে ভালোবাসলেই ঘর বাঁধা যায় না চলচ্চিত্রের জন্য দুইটি বিভাগে জাতীয় চলচ্চিত্র পুরস্কার অর্জন করেন।
শাকিব খান
২০০১ সালে মুক্তি পায় তার অভিনীত "শিকারী", "স্বপ্নের বাসর", "মায়ের জেহাদ", "রাঙ্গা মাস্তান", "হিংসার পতন", "বন্ধু যখন শত্রু" ছায়াছবি গুলো। এফআই মানিক পরিচালিত "স্বপ্নের বাসর" চলচ্চিত্রে রিয়াজ ও শাবনূরের পাশাপাশি তার অভিনয় প্রশংসিত হয়। ২০০২ সালে মুক্তি পায় এফআই মানিক পরিচালিত "ফুল নেবনা অশ্রু নেব", ও "স্ত্রীর মর্যাদা", শাহাদাৎ হোসেন লিটন পরিচালিত "ও প্রিয়া তুমি কোথায়", জিল্লুর রহমানের "নাচনেওয়ালী" এবং বাদল খন্দকারের "বিশ্ব বাটপার"। "স্ত্রীর মর্যাদা" ছায়াছবিতে তিনি প্রথম মৌসুমীর বিপরীতে অভিনয় করেন।